gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7861, del 30-08-2016 (2016/6150)

Notificació de la sentència dictada en el judici verbal número 749/2009.
------------------------------------------------------------------------

### Dades del document

Número de DOGV
:   7861

Data del DOGV
:   30-08-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/6150


Organisme emissor
:   Jutjat de Primera Instància i Instrucció Número 2 de la Vila Joiosa

Tipus de document
:   Edicte

Notificació de la sentència dictada en el judici verbal número 749/2009. [2016/6150]  
Olaya Sagarribay Esteve, secretària judicial del Jutjat de Primera Instància número 2 de la Vila Joiosa, faig saber que en el judici verbal número 749/2009, seguit a instàncies de la Comunitat de Propietaris Edifici Atrium Centro Costa Torre II contra Marta de la Fuente Sánchez, sobre la reclamació d'una quantitat, s'ha dictat la sentència següent que té la dispositiva que, literalment, és com segueix:  
  
«Dispositiva  
Estime íntegrament la demanda interposada per la procuradora Vicenta María Sellés Mingot, en nom i representació de la Comunitat de Propietaris Edifici Atrium Centro Costa Torre II, contra Marta de la Fuente Sánchez, i condemne la part demandada esmentada a abonar a l'actora la suma de 1.119,88 euros, amb els interessos legals des de la interpel·lació judicial.  
Aquesta quantitat produirà els interessos segons l'article 576 de la Llei d'Enjudiciament Civil.  
Les costes processals ocasionades s'imposen a la part demandada.  
Notifiqueu aquesta sentència a les parts i feu-los saber que aquesta sentència és ferma i que, en contra, no s'hi pot interposar cap recurs.  
Expediu-ne un testimoniatge literal per a incorporar-lo a les actuacions i porteu-la al llibre de sentències.  
I perquè valga de notificació, amb les advertències que s'hi contenen a la demandada, Marta de la Fuente Sánchez, en parador ignorat, expedisc aquest edicte perquè es publique en el Diari Oficial de la Comunitat Valenciana i s'inserisca al tauler d'anuncis d'aquest jutjat.  
  
  
La Vila Joiosa, 1 de febrer de 2016.- La lletrada de l'Administració de Justícia: Olaya Sagarribay Esteve.
Diari Oficial de la Generalitat Valenciana


Sumari del DOGV 7909, del 03-11-2016 (2016/8680)

ACORD de 28 d'octubre de 2016, del Consell, pel qual s'autoritza incrementar el límit quantitatiu per a assumir compromisos plurianuals a càrrec del capítol 6 del programa 531.10, Estructures Agràries, de la Conselleria d'Agricultura, Medi Ambient, Canvi Climàtic i Desenvolupament Rural.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7909

Data del DOGV
:   03-11-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/8680


Data del document
:   28-10-2016

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 28 d'octubre de 2016, del Consell, pel qual s'autoritza incrementar el límit quantitatiu per a assumir compromisos plurianuals a càrrec del capítol 6 del programa 531.10, Estructures Agràries, de la Conselleria d'Agricultura, Medi Ambient, Canvi Climàtic i Desenvolupament Rural. [2016/8680]  
La Conselleria d'Agricultura, Medi Ambient, Canvi Climàtic i Desenvolupament Rural, d'acord amb el que estableix l'article 40 de la Llei 1/2015, de 6 de febrer, d'Hisenda Pública, del Sector Públic Instrumental i de Subvencions, ha proposat una ampliació del límit quantitatiu per a assumir compromisos de despesa plurianual, en les anualitats 2017 a 2020, a imputar al capítol 6 del programa 531.10, Estructures Agràries, a fi de poder donar cobertura, en les esmentades anualitats, tant a les despeses ja compromeses de les obres contractades pel mètode alemany com a les noves actuacions que es pretenen dur a terme.  
  
En conseqüència, i en virtut del que disposa l'article 40.4 de la Llei 1/2015, d'Hisenda Pública, del Sector Públic Instrumental i de Subvencions, a proposta del conseller d'Hisenda i Model Econòmic, el Consell, prèvia deliberació, en la reunió del 28 d'octubre de 2016,  
  
  
  
ACORDA  
  
Autoritzar l'ampliació del límit quantitatiu que fixa l'article 40.3 de la Llei 1/2015, per a assumir compromisos de despesa plurianual a càrrec del capítol 6 del programa 531.10, Estructures Agràries, d'acord amb el detall següent:  
  
Exercici Límit actual Límit modificat  
2017 87.514.186,00 87.155.502,00  
2018 46.222.569,00 62.264.350,00  
2019 8.728.000,00 88.813.537,00  
2020 8.728.000,00 14.952.416,00  
  
  
  
València, 28 d'octubre de 2016  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 7860, del 29-08-2016 (2016/6601)

Informació pública de la sol·licitud d'autorització ambiental integrada d'una indústria de fabricació d'articles de plom en Castelló de Rugat (València).
---------------------------------------------------------------------------------------------------------------------------------------------------------

### Dades del document

Número de DOGV
:   7860

Data del DOGV
:   29-08-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/6601


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de la sol·licitud d'autorització ambiental integrada d'una indústria de fabricació d'articles de plom en Castelló de Rugat (València). [2016/6601]  
De conformitat amb el que estableix l'article 28 de la Llei 2/2006, de 5 de maig, de Prevenció de la Contaminació i Qualitat Ambiental, i l'article 36 de la Llei 21/2013, de 9 de desembre, d'avaluació ambiental, se sotmet a informació pública l'expedient número 024/14 IPPC, seguit a instància d'Alborch i Vidal, SL, amb CIF P10870064, i domicili social en c/ Teular, núm. 9, de l'Orxa (Alacant), que té com a objecte l'atorgament de l'autorització ambiental integrada d'una indústria de fabricació d'articles de plom.  
  
Peticionari: Alborch i Vidal, SL  
Emplaçament: Polígon Industrial El Molí, c/ Migdia, núm. 11, en el terme municipal de Castelló de Rugat (València)  
Projecte: ampliació d'indústria de fabricació d'articles de plom.  
  
Capacitat de fosa de plom: 47,28 Tn/dia.  
El que es posa en general coneixement perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Comunitat Valenciana, puguen presentar-se per les corporacions i particulars interessats les al·legacions que estimen convenients.  
Durant aquest termini els interessats podran examinar els projectes presentats en la Direcció General de Canvi Climàtic i Qualitat Ambiental de la Conselleria d'Agricultura, Medi Ambient, Canvi Climàtic i Desenvolupament Rural, ciutat administrativa 9 d'Octubre-torre 1, carrer Castán Tobeñas, 77, de València, i en l'Ajuntament de Castelló de Rugat, on estaran exposats en hores d'atenció al públic.  
Finalitzat el període d'informació pública, s'anunciarà en el Diari Oficial de la Comunitat Valenciana el moment en què podrà consultar-se en la web de la Conselleria d'Agricultura, Medi Ambient, Canvi Climàtic i Desenvolupament Rural, l'informe relatiu a les al·legacions presentades.  
  
València, 20 de juny de 2016.- El director general del Canvi Climàtic i Qualitat Ambiental: Joan Piquer Huerga.
Diari Oficial de la Generalitat Valenciana


Sumari del DOGV 7827, del 13-07-2016 (2016/5347)

Notificació de la sentència dictada en el judici verbal número 1383/2013.
-------------------------------------------------------------------------

### Dades del document

Número de DOGV
:   7827

Data del DOGV
:   13-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/5347


Organisme emissor
:   Jutjat de Primera Instància Número 2 de València

Tipus de document
:   Edicte

Notificació de la sentència dictada en el judici verbal número 1383/2013. [2016/5347]  
Judici verbal (250.2) número 001383/2013  
Demandant: Ángeles Andrea Ramos Peinado.  
Demandada: María Luisa Serrano Blanco.  
  
Paula Pozo Bouza, lletrada de l'Administració de Justícia del Jutjat de Primera Instància número 2 de València, faig saber que en aquest jutjat i amb el número verbal (250.2) 001383/2013, s'ha dictat la resolució que copiada en allò que interessa diu així:  
  
«Sentència número 194/2014  
Jutge que la dicta: Juan Francisco Pérez Fortit.  
Lloc: València.  
Data: 7 d'octubre de 2014.  
Part demandant: Ángeles Andrea Ramos Peinado.  
Part demandada: María Luisa Serrano Blanco.  
Objecte del judici: reclamació d'una quantitat.  
Dispositiva  
Estime la demanda de judici verbal formulada per Ángeles Andrea Ramos Peinado i condemne M.ª Luisa Serrano Blanco a pagar 1.345 euros, més els interessos legals i el pagament de costes.  
  
No s'hi pot interposar cap recurs.  
Aquesta és la sentència que pronuncie, mane i firme.»  
  
Cosa que es fa pública mitjançant aquest edicte, que s'inserirà en el butlletí oficial d'aquesta província, perquè valga de notificació de forma legal al demandat i actualment en parador ignorat.  
  
València, 13 de juny de 2016.- La lletrada de l'Administració de Justícia: Paula Pozo Bouza.
Diari Oficial de la Generalitat Valenciana


Sumari del DOGV 7924, del 24-11-2016 (2016/8620)

Notificació de la sentència dictada en el procediment ordinari número 787/2014.
-------------------------------------------------------------------------------

### Dades del document

Número de DOGV
:   7924

Data del DOGV
:   24-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8620


Organisme emissor
:   Jutjat de Primera Instància Número 3 de Gandia

Tipus de document
:   Edicte

Notificació de la sentència dictada en el procediment ordinari número 787/2014. [2016/8620]  
Procediment ordinari número 000787/2014-C  
Demandant: Francisco Javier Gutiérrez Cantera.  
Procuradora: Rosa Kira Román Pascual.  
Advocat/ada: -  
Demandat: Estudi d'Arquitectura Gestió d'Obres i Proyectes Mota, SLP, i Kaessar Rocafort de Rehabilitaciones Kaiser, SL.  
Procurador: Joaquín Muñoz Femenía.  
Advocat/ada: -  
En aquest procediment ordinari, seguit a instàncies de Francisco Javier Gutiérrez Cantera contra Estudi d'Arquitectura Gestió d'Obres i Proyectes Mota, SLP, i Kaessar Rocafort de Rehabilitaciones Kaiser, SL, s'ha dictat la sentència que, literalment, és com segueix:  
  
«Dispositiva  
Estime la demanda instada per Francisco Javier Gutiérrez Cantera, representat per la procuradora la senyora Román Pascual, contra Estudi d'Arquitectura Gestió d'Obres i Proyectes Mota, SLP, i contra Kaessar Rocafort de Rehabilitaciones Kaiser, SL, i condemne solidàriament la part demandada a reparar els defectes a la façana dels baixos de l'actor, que consten en l'informe pericial de la senyora Pascual, reparació que, per al cas que les demandades no ho efectuen voluntàriament, s'efectuarà a costa d'aquestes, i al pagament de les costes.  
Notifiqueu-ho a les parts.  
Aquesta és la meua sentència, de la qual cal expedir un testimoniatge perquè s'incorpore a les actuacions principals i s'ha de dur l'original al llibre de sentències d'aquest jutjat. Contra aquesta sentència es pot interposar un recurs d'apel·lació dins del termini de 20 dies següents al de la notificació, del qual coneixerà l'Audiència Provincial de València, que pronuncie, mane i firme.»  
  
I atés que el demandat, Kaessar Rocafort de Rehabilitaciones Kaiser, SL, es troba en parador desconegut, expedisc aquest edicte a fi que li valga de notificació de forma deguda.  
  
Gandia, 28 d'octubre de 2016.- El lletrat de l'Administració de Justícia: Enrique Ferri Borrás.
Diari Oficial de la Generalitat Valenciana


Sumari del DOGV 7929, del 01-12-2016 (2016/9008)

Informació pública de l'obertura d'un període d'informació prèvia en relació amb l'inici del procediment de regularització o d'extinció de la Fundació Amalia Meseguer de la Comunitat Valenciana.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7929

Data del DOGV
:   01-12-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/9008


Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Anunci

Informació pública de l'obertura d'un període d'informació prèvia en relació amb l'inici del procediment de regularització o d'extinció de la Fundació Amalia Meseguer de la Comunitat Valenciana. [2016/9008]  
La Secretaria Autonòmica de Justícia, Administració Pública, Reformes Democràtiques i Llibertats Públiques ha apreciat raons d'interés públic en el coneixement general de l'obertura del període d'informació prèvia respecte de la fundació que s'indica i, en conseqüència, es publica l'anunci de l'obertura del període indicat en el Diari Oficial de la Generalitat Valenciana i en el tauler d'anuncis de l'Ajuntament de Vinaròs, de conformitat amb l'article 45 de la Llei 39/2015, d'1 d'octubre, del procediment administratiu comú de les administracions públiques.  
Cosa que es fa pública perquè se'n prenga coneixement i perquè els possibles interessats puguen formular totes aquelles al·legacions o reclamacions que consideren oportunes davant de la secretària autonòmica de Justícia, Administració Pública, Reformes Democràtiques i Llibertats Públiques de la Conselleria de Justícia, Administració Pública, Reformes Democràtiques i Llibertats Públiques, Servei d'Entitats Jurídiques, carrer Castán Tobeñas, número 77, torre 4 (ciutat administrativa 9 d'Octubre) de València, i s'estableix un termini de deu dies a aquest efecte, a comptar des de l'endemà de la publicació d'aquest anunci en el Diari Oficial de la Generalitat Valenciana i en el tauler d'anuncis de l'Ajuntament.  
- Fundació Amalia Meseguer de la Comunitat Valenciana.  
- Últim domicili conegut: Església Parroquial de la Mare de Déu de l'Assumpció. C/ Major, 18-1r - Vinaròs (12750).  
- Extracte del contingut: informació prèvia en relació amb l'inici del procediment de regularització registral o d'extinció de la Fundació.  
  
  
València, 31 d'octubre de 2016.- El secretari autonòmic de Justícia, Administració Pública, Reformes Democràtiques i Llibertats Públiques: Ferran Puchades Vila.
Diari Oficial de la Generalitat Valenciana


Sumari del DOGV 7867, del 07-09-2016 (2016/6836)

Formalització del contracte número CNMY16/DGPEIE/05. Ampliació de llicències del sistema Coordcom de gestió integrada d'emergències i comunicacions del 112 Comunitat Valenciana.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   7867

Data del DOGV
:   07-09-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/6836


Data del document
:   17-08-2016

Organisme emissor
:   Presidència de la Generalitat

Tipus de document
:   Resolució

Descriptors 

:   * contracte de serveis
    * adjudicació de contracte administratiu

Formalització del contracte número CNMY16/DGPEIE/05. Ampliació de llicències del sistema Coordcom de gestió integrada d'emergències i comunicacions del 112 Comunitat Valenciana. [2016/6836]  
1. Entitat adjudicadora  
a) Organisme: Presidència de la Generalitat.  
b) Dependència que tramita l'expedient: Secretaria General Administrativa.  
c) Número d'expedient: CNMY16/DGPEIE/05.  
d) Perfil del contractant: www.contratacion.gva.es.  
  
2. Objecte del contracte  
a) Descripció de l'objecte: ampliació de llicències del sistema Coordcom de gestió integrada d'emergències i comunicacions del 112 Comunitat Valenciana.  
b) CPV: 48510000-6 Paquets de programari de comunicació.  
c) Divisió per lots i número: no hi ha lots.  
  
3. Tramitació i procediment  
a) Tramitació: ordinària.  
b) Procediment: negociat sense publicitat.  
  
4. Pressupost base de licitació  
a) Pressupost del contracte, IVA exclòs: cent quaranta-quatre mil euros (144.000,00 ?).  
b) Partida d'IVA: trenta mil dos-cents quaranta euros (30.240,00 ?).  
  
c) Valor estimat del contracte: cent quaranta-quatre mil euros (144.000,00 ?).  
d) Finançament amb fons comunitaris: no.  
  
5. Formalització  
a) Data d'adjudicació: 10 de juny de 2016.  
b) Data de formalització del contracte: 4 de juliol de 2016.  
c) Contractista: Ericsson España, SA.  
d) Import adjudicat: cent quaranta-quatre mil euros (144.000,00).  
  
IVA: trenta mil dos-cents quaranta euros (30.240,00 ?).  
Total: cent setanta-quatre mil dos-cents quaranta euros (174.240,00 ?).  
  
València, 17 d'agost de 2016.- El sotssecretari de Presidència, p. d. (R 12.02.2016; DOCV 17.02.2016): Emili Josep Sampio Morales.
Diari Oficial de la Generalitat Valenciana


Sumari del DOGV 7878, del 21-09-2016 (2016/7109)

Notificació de la sentència dictada en el procediment de divorci contenciós número 363/2013.
--------------------------------------------------------------------------------------------

### Dades del document

Número de DOGV
:   7878

Data del DOGV
:   21-09-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7109


Organisme emissor
:   Jutjat de Primera Instància i Instrucció Número 2 de Vinaròs

Tipus de document
:   Edicte

Notificació de la sentència dictada en el procediment de divorci contenciós número 363/2013. [2016/7109]  
Procediment: Judici divorci contenciós 363/2013  
En aquest procediment de divorci contenciós 363/2013, seguit a instàncies d'Ana María López Fernández contra Michele Becker, s'ha dictat la sentència que té l'encapçalament i la part dispositiva que, literalment, són com segueix:  
  
«Sentència número 121/2014  
Jutgessa que la dicta: M.ª Reyes Gavara Arnau.  
Lloc: Vinaròs.  
Data: 09.12.2014.  
Demandant: Ana María López Fernández.  
Advocat: Rafael Arnanz Sangüesa.  
Procurador: Agustín Juan Ferrer.  
Demandada: Michele Becker.  
Dispositiva  
Estime la demanda de divorci i declare dissolt per divorci el matrimoni civil format pels cònjuges Ana María López Fernández i Michele Becker, celebrat el dia 21 de juliol de 2003 a Oberhausen (Alemanya), sense fer cap declaració sobre les costes.»  
  
  
Vinaròs, 14 de setembre de 2016.- El lletrat de l'Administració de Justícia: Sebastián Juan Roso Pablo.
Diari Oficial de la Generalitat Valenciana


Sumari del DOGV 7708, del 29-01-2016 (2016/449)

Informació pública de la autorització de modificació de pla de restauració de la concessió minera denominada Campillo, número 2454, als termes municipals de l'Alcora i Sant Joan de Moró, presentant un nou pla de restauració, per a la seua aprovació.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7708

Data del DOGV
:   29-01-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/449


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la autorització de modificació de pla de restauració de la concessió minera denominada Campillo, número 2454, als termes municipals de l'Alcora i Sant Joan de Moró, presentant un nou pla de restauració, per a la seua aprovació. [2016/449]  
Sibelco Minerales Cerámicos, SA, ha sol·licitat autorització de modificació de pla de restauració de la concessió minera denominada Campillo, número 2454, als termes municipals de l'Alcora i Sant Joan de Moró, presentant un nou pla de restauració, per a la seua aprovació.  
  
De conformitat amb l'article 6 del Reial Decret 975/2009, de 12 de juny, sobre gestió de residus de les activitats extractives i de protecció i rehabilitació de l'espai afectat per les activitats mineres, se sotmet a informació pública el pla de restauració, durant el termini de 30 dies, comptat a partir de la data de publicació d'aquest anunci.  
  
La documentació es troba depositada per a la seua consulta en el Servei Territorial de Indústria i Energia de Castelló, carrer Cavallers, número 8, perquè les persones o entitats interessades puguen formular per escrit i presentar qualsevol al·legació i observació que es crega oportuna, durant l'esmentat termini.  
  
Castelló de la Plana, 15 de desembre de 2015.- El cap del Servei Territorial d'Indústria i Energia: Gerardo Nebot Garcia.
Diari Oficial de la Generalitat Valenciana


Sumari del DOGV 7802, del 10-06-2016 (2016/3663)

Aprovació definitiva de la modificació del projecte d'urbanització del sector SUE-2 del pla general de l'Ajuntament de la Romana.
---------------------------------------------------------------------------------------------------------------------------------

### Dades del document

Número de DOGV
:   7802

Data del DOGV
:   10-06-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/3663


Data del document
:   19-05-2016

Organisme emissor
:   Ajuntament de la Romana

Tipus de document
:   Anunci

Descriptors 

:   * Romana, la
    * pla d'urbanisme
    * administració local

Aprovació definitiva de la modificació del projecte d'urbanització del sector SUE-2 del pla general de l'Ajuntament de la Romana.  
 [2016/3663]  
El Ple de l'Ajuntament de la Romana, en sessió extraordinària de data 17 de maig de 2016, ha aprovat definitivament el modificat de projecte d'urbanització SUE-2 del pla general d'ordenació urbana de la Romana, que va presentar l'urbanitzador Rafica 2000, SL, per mitjà d'un escrit amb Registre d'Entrada número 132 de 4 de febrer de 2016.  
  
Contra el present acord, que posa fi a la via administrativa, es pot interposar alternativament o recurs de reposició potestatiu, en el termini d'un mes a comptar de l'endemà de la publicació del present anunci, davant del Ple d'aquest Ajuntament de la Romana, de conformitat amb els articles 116 i 117 de Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o recurs contenciós administratiu, davant del Jutjat Contenciós Administratiu d'Alacant en el termini de dos mesos a comptar de l'endemà de la recepció de la present notificació, de conformitat amb l'article 46 de la Llei 29/1998, de 13 de juliol, de la Jurisdicció Contenciosa Administrativa. Si s'optara per interposar el recurs de reposició potestatiu, no es podrà interposar recurs contenciós administratiu fins que aquell siga resolt expressament o s'haja produït la seua desestimació per silenci. Tot això sense perjudici que puga exercitar qualsevol altre recurs que s'estime pertinent.  
  
Així mateix, i de conformitat amb allò que s'ha disposat en article 59 de la Llei de Règim Jurídic de les Administracions Públiques i de Procediment Administratiu Comú, el present anunci servirà de notificació per a tots aquells interessats en l'expedient que siguen desconeguts, dels qui s'ignore el lloc de la notificació o, intentada aquesta, no s'haguera pogut practicar.  
  
La Romana, 19 de maig de 2016.- L'alcalde president: Nelson Romero Pastor.